CELEX: 32014D0722(01)
Language: et
Date: 2014-06-24 00:00:00
Title: Nõukogu otsus, 24. juuni 2014 , millega pikendatakse Siseturu Ühtlustamise Ameti (kaubamärgid ja tööstusdisainilahendused) juhataja ametiaega ning nimetatakse ametisse Siseturu Ühtlustamise Ameti (kaubamärgid ja tööstusdisainilahendused) apellatsiooninõukogu esimees

22.7.2014   
            
            
               ET
            
            
               Euroopa Liidu Teataja
            
            
               C 236/2
            
         NÕUKOGU OTSUS,
   24. juuni 2014,
   millega pikendatakse Siseturu Ühtlustamise Ameti (kaubamärgid ja tööstusdisainilahendused) juhataja ametiaega ning nimetatakse ametisse Siseturu Ühtlustamise Ameti (kaubamärgid ja tööstusdisainilahendused) apellatsiooninõukogu esimees
   2014/C 236/03
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 26. veebruari 2009. aasta määrust (EÜ) nr 207/2009 ühenduse kaubamärgi kohta (1), eriti selle artikli 125 lõikeid 1 ja 2 ning artiklit 136,
   ning arvestades järgmist:
   
               (1)
            
            
               25. mai 2010. aasta otsusega (2) nimetas nõukogu António-Serge DE PINHO CAMPINOSe Siseturu Ühtlustamise Ameti (kaubamärgid ja tööstusdisainilahendused) („amet”) juhatajaks.
            
         
               (2)
            
            
               20. mail 2014 esitas ameti haldusnõukogu nõukogule oma ettepaneku ameti juhataja ametiaja pikendamise ning ameti apellatsiooninõukogu esimehe ametisse nimetamise kohta.
            
         
               (3)
            
            
               António-Serge DE PINHO CAMPINOSe ametiaega ameti juhatajana tuleks pikendada viie aasta võrra.
            
         
               (4)
            
            
               Ameti apellatsiooninõukogu esimeheks tuleks nimetada Gordon David Thomas HUMPHREYS,
            
         ON VASTU VÕTNUD KÄESOLEVA OTSUSE:
   Artikkel 1
   António-Serge DE PINHO CAMPINOSe, (sündinud Poitiers’s (Prantsusmaa) 24. oktoobril 1968) ametiaega ameti juhatajana pikendatakse käesolevaga ajavahemikuks 1. oktoobrist 2015 kuni 30. septembrini 2020.
   Artikkel 2
   Gordon David Thomas HUMPHREYS, sündinud Londonis (Ühendkuningriik) 1. märtsil 1964, nimetatakse käesolevaga ameti apellatsiooninõukogu esimeheks viieaastaseks ametiajaks.
   Kuupäeva, mil algab eelmises lõikes osutatud viieaastane ametiaeg, määrab ameti haldusnõukogu.
   Artikkel 3
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Luxembourg, 24. juuni 2014
      
         
            Nõukogu nimel
         
         
            eesistuja
         
         E. VENIZELOS
      
   
   
      (1)  ELT L 78, 24.3.2009, lk 1.
   
      (2)  Nõukogu 25. mai 2010. aasta otsus, millega nimetatakse ametisse Siseturu Ühtlustamise Ameti (kaubamärgid ja tööstusdisainilahendused) juhataja, asejuhataja, apellatsiooninõukogu esimees ja kolm eesistujat (ELT C 152, 11.6.2010, lk 1).